b'\n_START_ARTICLE_\nKomet Machholz 1\n_START_SECTION_\nZna\xc4\x8dilnosti\n_START_PARAGRAPH_\nKomet Machholz 1 je nekaj posebnega. Ima tirnico v veliko izsrednostjo. Ima tudi najmanj\xc5\xa1o oddaljenost prison\xc4\x8dja med znanimi kratko periodi\xc4\x8dnimi kometi . Tak\xc5\xa1na tirnica ge privede zelo blizu Sonca, celo bli\xc5\xbee kot je tirnica Merkurja. Je tudi edini kratko periodi\xc4\x8dni komet, ki ima velik naklon in veliko izsrednost tirnice ._NEWLINE_Ve\xc4\x8dina kratkoperiodi\xc4\x8dnih kometov verjetno izvira iz Kuiperjevega pasu. Komet Machholz 1 pa ima tako druga\xc4\x8dno tirnico, da nekateri verjamejo, da ima izvor zunaj Oson\xc4\x8dja . Komet Machholz ima tudi zelo malo ogljika in diciana ( CN)\xe2\x82\x82 ). To sta spojini, ki se nahajata skoraj v vseh kometih, katerih sestavo poznamo ._NEWLINE_Njegov Tisserandov parameter glede na Jupiter (TJ) je precej nenavaden .\n_START_SECTION_\nMeteorski roj\n_START_PARAGRAPH_\nTirnica kometa Machholz 1 odgovarja meteorskemu roju Arietidov. Prav tako ima podobno tirnico kot kometi, ki pripadajo skupinam Marsden in Kracht  (glej blizuson\xc4\x8dev komet). Njegov Tisserandov parameter glede na Jupiter (TJ) je tudi precej nenavaden .\n_START_SECTION_\nOpazovanja\n_START_PARAGRAPH_\nKomet Machholz 1 je pri\xc5\xa1el v vidno polje satelita SOHO v letih 1996, 2002 in 2007. Opazovali so ga z napravo LASCO, namenjeno opazovanju korone. Opazovanja so opravili s koronografoma C2 in C3  na tej napravi. Predvidena magnituda pri prehodu prison\xc4\x8dja je bila +2. Komet so lahko videli opazovalci na Zemlji v jutranjih urah. Naslednja prilo\xc5\xbenost, da bomo videli ta komet v prison\xc4\x8dju bo v letu 2012 .\n_START_SECTION_\nNenavadna sestava\n_START_PARAGRAPH_\nSpektroskopske analize so bile opravljene na komi kometa Machholz v letu 2007 v programu raziskav sestave kometov na Observatoriju Lowell . Pri primerjavi sestave s 150 drugimi kometi so ugotovili, da ima komet Machholz 1 manj ogljikovih molekul kot drugi kometi. Drugi kometi so imeli v povpre\xc4\x8dju 72 krat toliko diciana (CN)\xe2\x82\x82 kot komet Machholz 1.'